انته هم سامع بالفركه انواع
الفركه انواع هاي الفركه من يانوع
شتجيبك دمعتي ؟ لو كلمة الاسف
دخيلك شوكي يكتل كلي اريد ارتاح
كلشي بداخلي من الغدر خايف
بديهيتي,وفراسة عقلي,والصدقان
بالاجماع كالوا غيرك موالف
وسد اذني الحجي الوادم وكلبي يصيح
يمعود عشرتك صارت سوالف
وتجيني الرجفه بس يارجفه ظكت اثنين؟
البرد ولموت لكن هيجي ماراجف!؟
وهدد غيبتك وتجاوب بهجران؟
وتراجع,وتبعد واني اظل خايف
حلفت بكلشي اخونك بس اجذب روح
بعدني بداعتك ليهسه ماحالف؟
وباجر من تجيني تكلي خل نعود
الكلام بحلكي كله يصير ميخالف
منه شفت وعفت وبكلشي عندي اشباع
بس بحضنك اوكع جني ماشايفّ!؟
الدفو بس بين حضنك حتى مو بالنار؟
اجه تموز عكبك واني احس بردان
مدري شصرت بعدك شو تفز الناس
مني وعلي كالوا هذا جان انسان
التخلفه االسنه خلفته انا بلحظات
خريف الله بوجنتي والدموع الوان؟
مصيف بالشته كالوا ومايدرون
الدمع من غيبيتك ماخلة بيدي اردان
يمر اسمك واكظ الكلب خاف يطيح
غفل زعيوني تشهك شهكة الغركان
عذر شلت الجكارة اورثتها بنار
امن اذكرك بالسوالف يطلع الدخان!؟
وانت بغيبتك طاريي مامر بيك؟
وكلبك مايكلك وين صار فلان
ضميرك ماكعد ماشبع من النوم
ماشافتني عينك من رحت زعلان
عليك اتلفتت لفتت مهفه ابأيد
شايب سولة عندة حتى اذا بردان!؟
وموهسه السهر ذبل سواد العين
من يوم العرفتك واني ما حلمان
انا سهرانلك من يوم ذاك اليوم
لمن كتلي شسمك وواني كلت فلان
منقول